Tóki Tókinpojan tarina

Tóki Tókinpojan tarina (isl. Tóka þáttr Tókasonar) on keskiajan islantilaiseen saagakirjallisuuteen luettu lyhytsaaga, jonka kirjoittajaa ei tunneta. Se määritellään nykyään muinaissaagaksi. Tóki Tókinpojan tarina kertoo oudosta vieraasta, joka saapuu Pyhän Olavin hoviin ja kertoo seikkailuistaan muinaisten sankareiden, kuningas Hrólfr Riu’un ja viikinkikuningas Hálfrin kanssa. Tarina on säilynyt 1300-luvun lopulla laaditussa Flateyjarbók-käsikirjoituksessa ( GKS 1005 fol.).  Simek & Hermann Pálsson 2007, 401–402. Hrólfr Riu’usta kerrotaan Hrólfr Riu’un saagassa ja Hálfrista Hálfrin ja Hálfrinsankareiden saagassa. Tóki Tókinpojan tarinaa ei ole suomennettu.
Tóki Tókinpojan tarina ei ollut alkujaan mukana Carl Christian Rafnin toimittamassa ensimmäisessä muinaissaagojen kokoelmassa Fornaldar Sögur Nordrlanda eptir gömlum handritum (1829–1830). Kyseinen teos vakiinnutti muinaissaagat-termin käytön ja määritti ensimmäisen kerran sen saagojen joukon, jotka luettiin muinaissaagoihin. Rafnin laatima kategorisointi vaikutti pitkään siihen, mitä tekstejä luettiin muinaissaagoihin. Tóki Tókinpojan tarina otettiinkin mukaan vasta 1900-luvulla ilmestyneisiin muinaissaagojen kokoelmiin (Bjarni Vilhjálmsson & Guðni Jónsson 1943–1944; Guðni Jónsson 1954). Ármann Jakobsson, Lassen & Ney 2003, 7; Kleivane 2009, 27.

Katso myös
Saaga
Muinaissaagat
Þáttr-tarina (lyhytsaaga)

Lähteet
 Ármann Jakobsson, Annette Lassen & Agneta Ney. 2003. Inledning. Teoksessa Ármann Jakobsson, Annette Lassen & Agneta Ney (toim.), Fornaldarsagornas struktur och ideologi. Handlingar från ett symposium i Uppsala 31.8.–2.9.2001. Uppsala: Uppsala universitet, Institutionen för nordiska språk, 7–23.
 Kleivane, Elise. 2009. Sagaene om Oddr ok Eiríkr. Ei teksthistorisk tilnærming til to fornaldersagaer. Teoksessa Agneta Ney, Ármann Jakobsson & Annette Lassen (toim.), Fornaldarsagaerne: Myter og virkelighed. Studier i de oldislandske fornaldarsögur Norðurlanda. Køpenhavn: Museum Tusculanum Press, Københavns Universitet, 27–47.
 Simek, Rudolf & Hermann Pálsson. 2007. Lexikon der altnordischen Literatur . Kröners Taschenausgabe 490. Stuttgart: Kröner.
Viitteet

Käännökset ja editiot
 Guðbrandur Vigfússon & C. R. Unger (toim.). 1860-1868. Flateyjarbók, 2. Christiania: Malling, 135-138.
 Tóka þáttr Tókasonar. Teoksessa Bjarni Vilhjálmsson & Guðni Jónsson (toim.). 1943-1944. Fornaldarsögur Norðurlanda, 3. Reykjavík, 427-432.
 Tóka þáttr Tókasonar. Teoksessa Guðni Jónsson (toim.). 1954. Fornaldar sögur Norðurlanda, 2. Akureyri: Íslendingasagnaútgáfan, 135-141.
Tóka þáttr Tókasonar. Munch, Peter A. (toim.). 1825-1837. Fornmanna sögur, 5. Kaupmannahøfn, 299-303.
Waggoner, Ben (käänt.). 2009. Tales from the Flateyjarbok II: The Tale of Toki Tokason. Idunna: A Journal of Northern Tradition 82 (2009), 11-13.

Aiheesta muualla
 Tóka þáttr Tókasonar muinaisislanniksi  Heimskringla.no -sivustolla 
  Tóka þáttr Tókasonar  muinaisislanniksi  Snerpa.is -sivustolla 
  Tóka þáttr Tókasonar -bibliografia  Stories for All Time: The Icelandic Fornaldarsögur  -sivustolla 
  Tóka þáttr Tókasonar  englanniksi

Luokka: SaagatLuokka:Muinaispohjoismainen kirjallisuusLuokka: Keskiajan kirjallisuus